 ڪراچي (ويب ڊيسڪ) پاڪستان ۾ ڪورونا وائرس رپورٽ ٿيڻ بعد اٽلي پاڪستاني ڪراٽي ماسٽر کي ملڪ ۾ اچڻ کان روڪي ڇڏيو. ڪراچي سان تعلق رکندڙ ڪراٽي جي رانديگر محمد راشد کي اٽلي جي مقامي ٽي وي شو ۾ شرڪت جي دعوت ڏني وئي هئي جڏهن ته محمد راشد کي اٽلي ۾ گنيز بڪ آف ورلڊ رڪارڊ لاءِ وڌيڪ ڪوشش ڪرڻي به هئي. ان کان اڳ به اٽلي جا ڪيترائي دورا ڪندڙ محمد راشد موجب ميزبان ٽي وي اي ميل ذريعي آگاهه ڪيو هو ته پاڪستان ۾ ڪورونا وائرس رپورٽ ٿيڻ سبب محمد راشد کي اٽلي گهرائڻ جو فيصلو واپس وٺڻ تي معذرت خواهه آهيون، پر مناسب موقعي تي کين ٻيهر اٽلي جو دورو ڪرڻ جي دعوت ڏني ويندي.